## Pravilnik o obrascima i načinu upisa u sudski registar ustanova

### NN 30/1994 (15.4.1994.), Pravilnik o obrascima i načinu upisa u sudski registar ustanova

# MINISTARSTVO PRAVOSUĐA

Na temelju članka 73c. stavka 2. Zakona o postupku za upis u sudski
registar ("Narodne novine", br. 53A/91) u svezi s člankom 5.
Uredbe o upisu u sudski registar ustanova ("Narodne novine",
br. 11/94), ministar pravosuđa donosi

## PRAVILNIK

### O OBRASCIMA I NAČINU UPISA U SUDSKI REGISTAR USTANOVA

1. Osnovna odredba

Članak 1.

Ovim Pravilnikom propisuju se: oblik i način podnošenja prijave za upis
u sudski registar ustanova, način upisa i način vodenja Sudskog registra
ustanova, pomoćnih knjiga i zbirka isprava, oblik i sadržaj obrasca prijave
za upis u sudski registar ustanova, oblik i sadržaj obrasca omota registarskog
uloška, obrasca registarskih listova, obrasca pregleda upisa u registarski
uložak i pregradnih kartona, obrasca knjige kontrolnika bojeva registarskih
uložaka, obrasca rješenja o upisu u sudski registar ustanova, obrasca izvatka
iz sudskog registra ustanova, te način popunjavanja tih obrazaca po sistemu
kompjutorskog vodenja sudskog registra ustanova.

2. Sudski registar ustanova i pomočne knjige

Članak 2.

Upis u sudski registar ustanova obavlja se u registarske uloške. Registarski
uložak subjekta upisa sastoji se od omota registarskog uloška s dvostrukim
plastičnim mehanizmom, registarskih listova, pregradnih kartona i kartona
pregleda upisa. Registarski listovi, pregradni kartoni i kartoni pregleda
upisa povezani su odgovarajućim mehanizmom s omotom registarskog uloška,
tako da čine cjelinu iz koje se mogu izdvajati pojedini registarski listovi.

Članak 3.

Registarski uložak ima dva dijela: aktivni i pasivni. U aktivni dio
registarskog uloška ulažu se registarski listovi s posljednjim podacima
koji se upisuju u sudski registar ustanova i odgovaraju najnovijem stanju.
U pasivni dio registarskog uloška ulažu se prijašnji registarski listovi,
izvađeni iz aktivnog dijela registarskog uloška nakon upisane posljednje
promjene, koji prestaju vrijediti upisom promjene.

Članak 4.

Registarski uložak sadrži registarske listove od broja 1. do 6, zavisno
o podacima koji se upisuju u sudski registar ustanova. Registarski listovi
sadrže podatke određene zakonom i to:

- registarski list broj 1

- predmet upisa, sjedište i točnu adresu (mjesto, ulica i broj) subjekta
upisa, podatke o drugim ćinjenicama utvrdenim zakonom, ostale upise i službene
bilješke;

- registarski list broj 2

- naziv ili tvrtka i sjedište, odnosno ime i prezime i prebivalište
ili boravište osnivača, odnosno ulagača s podacima o ukupnom ulaganju,
uz jedinstveni matični broj gradana, naziv registra, broj registarskog
uloška i sjedište suda kod kojeg je upisan osnivač, vrstu, broj, te datum
pristupa, odnosno istupa osnivača ili ulagača i datum akta o osnivanju;

- registarski list broj 3

- djelatnost subjekta upisa u zemlji i inozemstvu;

- registarski list broj 4

- ime i prezime osoba ovlaštenih za zastupanje subjekta upisa s jedinstvenim
matičnim brojem građanina za njih i granice njihovih ovlasti u zemlji i
inozemstvu;

- registarski list broj 5

- naziv i sjedište te broj registarskog uloška subjekta upisa, te naziv
i sjedište poslovanja s točnom adresom (mjesto, ulica i broj) dijelova
subjekta upisa (podružnica ustanove) koji se upisuju u sudski registar
ustanova;

- registarski list broj 6

- naziv i sjedište subjekta upisa (zajednice ustanova) kojih je osnivač
ustanove koje su subjekt upisa, broj registarskog uloška i sjedište registarskog
suda za te subjekte. Svaki registarski list sadrži naziv subjekta upisa,
predmet upisa, te druge podatke koji su navedeni u propisanom obrascu.

Članak 5.

Karton pregleda upisa služi za označavanje datuma i broja upisa u registarski
list, odnosno datum odlaganja registarskog lista u pasivni dio registarskog
uloška.

Članak 6.

Svaki subjekt upisa ima u sudskom registru ustanova svoj registarski
uložak u koji se upisuju propisani podaci. Svaki registarski uložak označava
se posebnim registarskim rednim brojem i taj je broj stalna oznaka kod
suda. Dio subjekta upisa (podružnica ustanove) upisuje se u registarski
uložak subjekta upisa čija je ustrojbena jedinica i ima svoj registarski
podbroj.

Članak 7.

Uz sudski registar ustanova vode se kontrolnik brojeva registarskih
uložaka subjekata upisa i zbirka isprava. Sud vodi i druge knjige i evidencije
propisane Sudskim poslovnikom.

Članak 8.

Kontrolnik brojeva registarskih uložaka subjekata upisa služi za davanje
i evidenciju brojeva registarskih uložaka subjekta upisa. Kontrolnik brojeva
vodi se u obliku knjiga.Za subjekte upisa - ustanove, registarski sud vodi
knjigu kontrolnika brojeve registarskih uložaka koja ima identifikacijsku
oznaku - U-1. Za subjekte upisa - zajednice ustanova, registarski sud vodi
knjigu kontrolnika brojeva registarskih uložaka koja ima identifikacijsku
oznaku - U-2. Svaki subjekt upisa koji se upisuje u sudski registar ustanova
dobiva osnovni stalni broj iz odgovarajuće knjige kontrolnika brojeva registarskih
uložaka, zavisno o tome u koju skupinu subjekata upisa spada, a identifikacijski
broj upisuje se ispred broja registarskog uloška.

Članak 9.

Zbirka isprava vodi se za svaki subjekt upisa označen brojem registarskog
uloška subjekta upisa. Zbirka isprava sadrži: akt o osnivanju (uključujući
ovjerovljeni izvadak iz zakona na osnovi kojeg je određena ustanova osnovana
ili pretvorena u ustanovu), ovjerovljene potpise osoba ovlaštenih za zastupanje,
posebne suglasnosti odredenih tijela, odnosno osoba, statut, odnosno drugi
opći akt subjekta, te izmjene i dopune tih akata i isprave koje se smatraju
poslovnom tajnom. Isprave iz stavka 2. ovoga članka odlažu se u zbirku
isprava, posebice za svaki subjekt upisa, u odgovarajuće omote označene
brojem registarskog uloška pod kojim je upisan subjekt upisa. Isprave i
dijelovi isprava iz zbirke isprava što se odnose na podatke upisane u sudski
registar ustanova mogu se razgledati. Isprave i podaci koji se smatraju
poslovnom tajnom ne mogu se razgledati. Registarski ulošci i zbirke isprava
čuvaju se trajno.

3. Upis podataka o subjektu i predmetu upisa u registarske listove

Članak 10.

U registarske listove registarskog uloška subjekta upisa upisuju se
predmet upisa i podaci važni za pravni promet, na osnovi rješenja registarskog
suda.

Članak 11.

Kada se upis u sudski registar ustanova obavlja na temelju rješenja
registarskog suda donesenog na zahtjev nadležnog tijela, odnosno po službenoj
dužnosti suda, u odgovarajući registarski list subjekta upisa upisuju se
podaci navedeni u tom rješenju.

Članak 12.

Kada subjekt upisa prestaje postojati zbog pripajanja odnosno spajanja,
prvo se upisuje pripajanje, odnosno spajanje kod nadležnoga registarskog
suda a zatim se upisuje brisanje subjekta upisa kod registarskog suda kod
kojeg je upisan taj subjekt koji prestaje postojati, s naznakom broja registarskog
uloška i naziva suda kod kojega je upisano njegovo pripajanje, odnosno
spajanje.

Članak 13.

Kada se sjedište novog subjekta upisa nastaloga podjelom postojećeg
subjekta nalazi na području drugog suda, registarski sud koji je donio
rješenje o upisu te statusne promjene dužan je tome drugom sudu, kao novome
registarskom sudu, osim rješenja za upis novog subjekta, dostaviti i registarske
listove, isprave i zbirku isprava. Registarski sud nakon primitka obavijesti
od suda iz stavka 1. ovoga članka o upisu novog subjekta u njegov registar
i o broju registarskog uloška pod kojim je subjekt upisan kod tog suda,
sastavit će službenu bilješku na omotu registarskog uloška o novom registarskom
sudu, te broju novoga registarskog uloška pod kojim je taj novi subjekt
upisan.

Članak 14.

Sud koji upisuje spajanje ili pripajanje subjekta upisa kojima se sjedišta
nalaze na području drugih sudova, dužan je tim sudovima dostaviti prijave
za upis brisanja subjekata upisa koji su bili upisani kod tih sudova, radi
njihova brisanja iz sudskog registra ustanova. Uz prijavu sud prilaže ovjerovljenu
kopiju rješenja o upisu organiziranja novog subjekta nastaloga spajanjem,
odnosno kopija rješenja o pripajanju.

Članak 15.

Kada se zbog promjene sjedišta subjekta upisa mijenja registarski sud,
novi registarski sud će, na osnovi prijave za upis promjene sjedišta, od
prijašnjega registarskog suda pribaviti registarski uložak -i zbirku isprava
subjekta upisa. Nakon usporedbe prijave i registarskih listova koje je
primio od predlagatelja s registarskim listovima iz aktivnog dijela registarskog
uloška prijašnjega registarskog suda i nakon donošenja rješenja o upisu
u sudski registar ustanova subjekta upisa, novi registarski sud će primljene
registarske listove uložiti u pasivni dio registarskog uloška a omot registarskog
uloška, s pregradnim kartonima iz aktivnog dijela i registarskim listovima
vratiti prijašnjem registarskom sudu. Istodobno, novi registarski sud će
primjerak prijepisa rješenja ili ovjerovljenu kopiju prijepisa rješenja
dostaviti prijašnjem registarskom sudu, koji će na omotu registarskog uloška
upisati službenu bilješku da je taj subjekt upisa promijenio sjedište i
da je upisan kod novoga registarskog suda i navesti broj registarskog uloška
tog suda.

Članak 16.

Brisanje upisa iz bilo kojeg razloga, na temelju pravomoćnog rješenja
nadležnog suda, upisuje se u odgovarajući registarski list kod registarskog
suda, zavisno o podacima koji se brišu, uz naznaku broja i datuma rješenja
o brisanju dijela upisanih podataka. Kada se briše subjekt sa svim podacima
upis brisanja vrši se na prilogu broj 1 u rubrici 2, a cijeli se, uložak
stavlja u pasivu.

Članak 17

Kada je protiv rješenja o upisu u sudski registar ustanova podnesena
žalba, o tome će se sastaviti službena bilješka na prilogu broj 1 registarskog
uloška u rubrici 2. Kada se žalba odbije, a rješenje o upisu potvrdi, o
tome će se sastaviti službena bilješka na prilogu broj 1 u rubrici 2.

4. Obrazac prijave za upis i priloga uz prijavu

Članak 18.

Za sve upise u sudski registar ustanova podnosi se jedinstvena prijava
(u kompletu), na propisanom obrascu prijava upisa (PUU). Obrazac prijave
iz stavka 1. ovoga članka ima pet stranica, a svaka stranica je formata
205 x 290 mm. Tekst tih obrazaca tiska se na bijelom bezdrvnom pisaćem
papiru, 50-70 g. Obrazac prijave iz stavka 1. ovoga članka otiskan je uz
ovaj Pravilnik i njegovim je sastavnim dijelom.

Članak 19.

Uz obrazac prijave iz članka 18. stavka 1. ovoga Pravilnika podnose
se odgovarajući obrasci priloga uz prijavu koji su sastavnim dijelom prijave
i u koje se upisuju podaci važni za pravni promet i to:

1. prilog uz prijavu broj 1 sadrži ove podatke: naziv i sjedište s točnom
adresom (mesto, ulica i broj) subjekta upisa, te njegovih dijelova;

2. prilog uz prijavu broj 2 sadrži ove podatke: naziv ili tvrtka i sjedište,
odnosno ime i prezime i prebivalište ili boravište osnivača odnosno popis
ulagača ili vlasnika s jedinstvenim matičnim brojem gradanina, te ukupni
iznos uloga;

3. prilog uz prijavu broj 3 sadrži ove podatke: djelatnosti subjekta
upisa;

4. prilog uz prijavu broj 4 sadrži ove podatke: ime i prezime osoba
ovlaštenih za zastupanje s njihovim jedinstvenim matičnim brojem gradanina,
te granice njihovih ovlasti;

5. prilog uz prijavu broj 5 sadrži ove podatke: naziv i sjedište subjekta
upisa, naziv i sjedište poslovanja dijelova subjekta upisa (podružnica
ustanove);

6. prilog uz prijavu broj 6 sadrži ove podatke: naziv i sjedište subjekta
upisa (zajednice ustanova) kojeg je osnivač ustanova koja je subjekt upisa;

7. prilog uz prijavu broj ---------- nastavak stranice ---------------
komplet. Uz prijavu se po potrebi prilaže ovjerovljeni potpis osoba ovlaštenih
za zastupanje (OPU). Obrasci iz stavka 1. ovoga članka formata su 205 x
290 mm s tim što se obrasci iz točke 2. i 6. tiskaju s obiju strana. Tekst
obrazaca iz stavka 1. ovoga članka tiska se na bijelom bezdrvnom papiru,
50-80 g. u crnoj boji, osim registarskih listova koji se tiskaju na bijelom
bezdrvnom papiru 80 g. Pri tiskanju obrazaca ne može se odstupiti od oblika,
sadržaja i kvalitete papira i boje tiska koji su propisani ovim Pravilnikom.

Članak 20.

Prijava za upis osnivanja odnosno organiziranja subjekta upisa sadrži
priloge uz prijavu iz članka 19. stavka 1. točke 1., 2., 3. i 4., a po
potrebi 5. ili 6. Prijava za upis dijela subjekta upisa (podružnica ustanove)
u sudski registar ustanova sadrži prilog uz prijavu iz članka 19. stavka
I. toč. 1., 3., 4. i 5. ovoga Pravilnika.

Članak 21.

Prijava za upis promjene naziva i sjedišta, odnosno točne adrese subjekta
upisa, te promjene sjedišta poslovanja dijela subjekta upisa (ustanove)
sadrži prilog uz prijavu iz članka 19. stavka 1. točke 1. ovoga Pravilnika.
Prijava za upis promjene osnivača odnosno osnivačkog uloga sadrži prilog
uz prijavu iz članka 19. stavka I. točke 2. ovoga Pravilnika. Prijava za
upis promjene djelatnosti subjekta upisa sadrži prilog uz prijavu iz članka
19. stavka 1. točke 3. ovoga Pravilnika. Prijava za upis promjene osobe
ovlaštene za zastupanje sadrži prilog uz prijavu iz članka 19. gtavka 1.
točke 4. ovoga Pravilnika, s tim da sadrži ime i prezime osoba ovlaštenih
za zastupanje s njihovim jedinstvenim matičnim brojevima gradanina. Prijava
za upis u sudski registar ustanova naknadnog upisa ili brisanja subjekta
osnovanog po ustanovi koja je subjekt upisa sadrži prilog uz prijavu iz
članka 19. stavka 1. točke 6. ovoga Pravilnika.

Članak 22.

Za upis brisanja subjekta upisa iz sudskog registra ustanova podnosi
se prijava. Upis brisanja u sudski registar ustanova obavlja se na registarskom
listu u prilogu uz prijavu iz članka 19. stavka 1. točke 1. ovoga Pravilnika.

Članak 23.

Prilog uz prijavu broj------------- nastavak stranice, služi za upisivanje
podataka koji se ne mogu upisati u priloge uz prijavu iz članka 19. stavka
1. ovoga Pravilnika, osim točke 2. i 6. Ako se koristi nastavak stranice
priloga uz prijavu, na prethodnu stranicu priloga uz prijavu upisuje se
broj nastavka, a u gornjem desnom uglu nastavka stranice priloga uz prijavu
označava se broj priloga uz prijavu. Za nastavak priloga uz prijavu iz
članka 19. stavka 1. toč. 6. predlagatelj upotrebljava te obrasce, s tim
što se prilog nastavlja dodavanjem slijedećeg rednog broja i upisuje se
slijedeći redni broj na prethodnu stranicu priloga uz prijavu, te slijedi
novi prilog uz prijavu s rednim brojem.

5. Dijelovi kompleta prijave

Članak 24.

Prijava se sastoji od četiri dijela, a to su:

1. prijava za sud;

2. izvornik rješenja;

3. prijepis rješenja i

4. kopija prijave za stranku. Sadržaj dijela prijave "1. prijava
za sud" istovjetna je sa sadržajem dijela prijave "4. kopija
prijave za stranku", a sadržaj dijela prijave "2. izvornik rješenja"
istovjetan je sa sadržajem dijela prijave "3. prijepis rješenja".

Članak 25.

Svaki prilog uz prijavu sastoji se od pet dijelova koji su u vrhu slijepljeni,
a to su:

1. prilog uz prijavu za sud;

2. registarski list;

3. prilog uz izvornik rješenja;

4. prilog uz prijepis rješenja i

5. kopija priloga uz prijavu za stranku.

Sadržaj priloga "1. prilog uz prijavu za sud" istovjetan je
sa sadržajem priloga "5. kopija priloga uz prijavu za stranku",
a sadržaj priloga "2. registarski list" istovjetan je sa sadržajem
priloga "3. prilog uz izvornik rješenja" i priloga "4. prilog
uz prijepis rješenja".

Članak 26.

Prijava za upis u sudski registar ustanova i prilozi uz prijavu popunjavaju
se istodobno pisaćim strojem. Popunjeni podaci u prilozima uz prijavu ne
smiju se precrtavati i brisati, te moraju biti pregledni i uredni.

Članak 27.

U postupku upisa u sudski registar ustanova sud upotrebljava obrasce
priloga uz izvornik rješenja iz članka 19. ovoga Pravilnika koji ostaju
u spisima suda. Registarske listove iz članka 19. stavka 1. ovoga Pravilnika
od točke 1. do 6. sud ulaže u omote registarskog uloška za svaki subjekt
upisa, zavisno o odgovarajućem upisu u sudski registar ustanova. Priloge
uz prijepis rješenja iz članka 20. i 23. ovoga Pravilnika od točke 1. do
6. stavka 1. članka 19., sud dostavlja stranci uz prijepis rješenja za
odgovarajući upis.

6. Upisi u sudski registar ustanova

Članak 28.

U postupku upisa u sudski registar ustanova sud može upotrebljavati
ove štambilje: 1. upis zaključene prisilne nagodbe; 2. upis provodenja
postupka likvidacije, odnosno otvaranja stečajnog postupka; 3. upis brisanja
subjekta upisa zbog zaključenja stečajnog postupka, odnosno likvidacije;
4. za druge upise za koje sud ocijeni da se mogu obavljati štambiljima.

Članak 29.

Za omote registarskog uloška i pregradnog kartona sud upotrebljava ove
obrasce:

1. omot registarskog uloška;

2. pregradni karton registarskog uloška subjekta upisa;

3. pregled upisa u registarskom ulošku subjekta upisa (aktivni dio);

4. nastavak pregleda upisa u registarskom ulošku za subjekt upisa (aktivni
dio). Obrasci iz stavka 1. ovoga članka otiskani su uz ovaj Pravilnik i
njegovim su sastavnim dijelom. Tekst pregradnog kartona, pregleda upisa
i nastavka pregleda upisa tiskaju se u tamnoplavoj boji, formata 205 x
290 mm, na bezdrvnom papiru, 80 g.

Članak 30.

Izvadak iz sudskog registra ustanova formata je 205 x 290 mm i tiska
se na bijelom bezdrvnom papiru. 50-70 g, u crnoj boji. Obrazac je otiskan
uz ovaj Pravilnik i njegovim je sastavnim dijelom.

Članak 31.

Sud vodi knjigu kontrolnika brojeva registarskih uložaka, koja ima 100
stranica. Knjiga je ukoričena tvrdim kartonskim koricama u poluplatnu,
a listovi knjige formata su 205 x 290 mm. Tekst obrasca tiska se na bijelom
bezdrvnom papiru, 100 g, u crnoj boji. Obrazac iz stavka 1. ovoga članka
otiskan je uz ovaj Pravilnik i njegovim je sastavnim dijelom.

7. Postupak suda u vođenju sudskog registra ustanova

Članak 32.

Svaki subjekt upisa pri upisu u sudski registar ustanova dobiva broj
registarskog uloška, odnosno odgovarajući redni broj iz odgovarajuće knjige
kontrolnika brojeva registarskih uložaka. U svakoj knjizi brojeva registarskih
uložaka, redni brojevi su osnovni stalni brojevi registarskih uložaka i
za područje jednog suda počinju od 1 za svaku skupinu subjekata, s tiine
da se ispred osnovnog stalnog broja registarskog uloška obvezno stavlja
identifikacijska oznaka iz članka 8. ovoga Pravilnika. Iz osnovnog broja
registarskog uloška izvode se podbrojevi dijelova subjekata upisa (podružnica
ustanove), tako da se prva skupina brojeva koristi za osnovni stalni broj
registarskog uloška, a druga za podbroj dijela subjekta. Svaka skupina
brojeva počinje od podbroja, odnosno od rednog broja 1. Podbrojevi dijelova
subjekta upisa (podružnica ustanove) dobivaju se iz registarskog lista
prema odredbi članka 19. stavka 1. točke 5. ovoga Pravilnika.

Članak 33.

Za rješenje kojim se usvaja zahtjev za upis u sudski registar ustanova,
sud upotrebljava propisane obrasce sadržane u svakoj prijavi pod nazivom
"2. izvornik rješenja" i "3. prijepis rješenja". Sastavnim
dijelom rješenja iz stavka 1. ovoga članka su prilozi uz izvornik rješenja
i prilozi uz prijepis rješenja koji su sadržani u prilogu uz prijavu pod
nazivom "3. prilog uz izvornik rješenja" i "4. prilog uz
prijepis rješenja". Registarski list iz priloga uz prijavu pod nazivom
"2. registarski list" ulaže se nakon popunjavanja u odgovarajući
registarski uložak subjekta upisa. Prilozi uz izvornik rješenja, prijepis
rješenja i registarski list popunjavaju se istodobno, pisaćim strojem,
tako da se u rubriku "datum upisa" upisuje datum kada je rješenje
doneseno, a u rubriku "broj upisa" upisuje redni broj tekućeg
upisa.

Članak 34.

Registarski listovi se ulažu prema osnovnom stalnom broju registarskog
uloška. Pri ulaganju registarskih listova, nakon razvrstavanja po osnovnim
stalnim brojevima registarskog uloška, obavlja se razvrstavanje po podbrojevima
dijelova subjekta upisa (podružnica ustanove). Pri ulaganju registarskih
listova u okviru jednog registarskog uloška, nakon razvrstavanja po podbrojevima
dijelova subjekta upisa (podružnica ustanove), registarski listovi razvrstavaju
se prema identifikacijskim brojevima koji se nalaze u gornjem desnom kutu
svakog registarskog lista.

Članak 35.

Kada sud upisuje promjenu podataka, ovlašteni službenik suda izvlači
iz aktivnog dijela registarskog uloška prethodne registarske listove koji
se zamjenjuju, i ulaže ih na odgovarajuće mjesto u pasivnom dijelu registarskog
uloška, a nove registarske listove ulaže na njihova mjesta u aktivnom dijelu
registarskog uloška i to potvrduje svojim potpisom u odgovarajućoj rubrici
pregleda upisa u registarskom ulošku.

Članak 36.

Omot registarskog uloška služi za zaštitu registarskih listova koji
su u njemu uloženi i za pričvršćivanje pregradnih kartona i pregleda upisa
u registarskom ulošku. Na omot registarskog uloška stavljaju se broj registarskog
uloška s odgovarajućim podbrojevima dijelova subjekta upisa (podružnica
ustanove), te naziv i sjedište subjekta upisa. Svaki omot registarskog
uloška ima nosač u koji se ulaže organizacijska vrpca. Organizacijska vrpca
služi za upisivanje brojeva registarskog uloška dijelova subjekta upisa
(podružnica ustanove). U gornji dio organizacijske vrpce, u prvu skupinu
od pet polja, upisuje se identifikacijska oznaka iz kontrolnika brojeva
registarskog uloška i broj registarskog uloška subjekta upisa, a u drugu
skupinu od tri polja upisuje se posljednji podbroj dijela subjekta upisa
(ustanove). Srednji dio organizacijske vrpce služi za upisivanje naziva
i sjedišta subjekta upisa, a donji dio za postavljanje "jahača"
za vizuelno praćenje pojedinih faza rada ili postupka, zavisno o potrebi
suda.

Članak 37

U okviru jednog registarskog uloška može se upotrebljavati više omota
registarskog uloška, zavisno o broju dijelova subjekta upisa (podružnica
ustanove). Jedan omot registarskog uloška služi za ulaganje registarskih
listova subjekta upisa s najviše 10 dijelova subjekata upisa (podružnica
ustanove). Za svakih slijedećih deset dijelova subjekata upisa (podružnica
ustanove) upotrebljava se novi omot registarskog uloška pod istim brojem
registarskog uloška. Svaki omot registarskog uloška subjekta upisa koji
u svojem sastavu ima dijelove subjekta upisa (podružnice ustanove) sadrži
na početku pregradni karton registarskog uloške subjekta upisa s popisom
njegovih dijelova (aktivni dio).

Članak 38.

Kada u pasivni dio registarskog uloška nije moguće ulaganje registarskih
listova koji su prestali važiti, prijašnji se registarski listovi ulažu
kronološkim redom u poseban omot pod istim brojem registarskog uloška,
uz vidljivu oznaku da je riječ samo o pasivnom dijelu registarskog uloška.

Članak 39.

U omot registarskog uloška ulažu se odgovarajući registarski listovi
prema podbrojevima dijelova subjekta upisa (podružnica ustanove) i identifikacijskim
brojevima registarskih listova koji su otiskani u gornjem desnom kutu.

Članak 40.

U pregradni karton registarskog uloška subjekta upisa s popisom njegovih
dijelova (aktivni dio), upisuje se osnovni broj registarskog uloška s podbrojevima,
te naziv i sjedište dijelova subjekta upisa (podružnica ustanove), a u
njega se mogu upisati nazivi deset njegovih dijelova. Na obrascu tog kartona
otiskani su brojevi od 1. do 9 i 0 da bi se, prema potrebi, unosile odgovarajuće
brojke desetica. Pregradni karton izrezuje se sa strane po otiskanoj crti.

Članak 41.

U zaglavlje pregleda upisa u registarskom ulošku subjekta upisa (aktivni
dio) upisuju se nazivi i sjedište subjekta upisa i broj registarskog uloška.
Taj pregled upisa služi za vodenje evidencije o ulaganjima važećih registarskih
listova u aktivni dio, odnosno o ulaganjima zamijenjenih registarskih listova
u pasivni dio, te za upisivanje ostalih podataka u pojedine rubrike. Ako
se zamjenjuje registarski list zbog donošenja novog rješenja, u odgovarajuće
kolone upisuju se datum i oznaka novog rješenja, broj registarskog lista
koji je zamijenjen, redni broj, upis upisnika pod kojim je doneseno rješenje,
te potpis ovlaštenog službenika suda. U obrascu iz stavka 1. ovog članka
otiskani su s desne strane brojevi od 1 do 9 i 0 da bi se, prema potrebi,
unosili odgovarajući brojevi. Taj se obrazac izrezuje s desne strane po
otiskanoj crti. Kada se, pregled upisa popuni, ne uzima se novi obrazac
iste vrste, nego se upotrebljava nastavak pregleda promjena u registarskom
ulošku subjekta upisa (aktivni dio).

Članak 42.

Isprave iz članka 9. ovoga Pravilnika koje se prilažu uz pojedine prijave
za upis, izdvajaju se iz predmeta nakon donošenja rješenja o upisu i ulažu
u zbirku isprava. Kada je zahijev za upis odbačen ili odbijen, isprave
se ne izdvajaju iz predmeta. Isprave se ulažu posebice za svaki subjekt
upisa. Izdvojene isprave ulažu se u mapu ili prikladne kutije koje imaju
istu oznaku kao i registarski uložak u koji je upisan subjekt upisa. Na
izdvojenu ispravu stavljaju se oznaka registarskog uloška i broj predmeta
uz koji je bila priložena isprava.

Članak 43.

Kada je podnesena žalba ili kada je podnesen zahtjev za zaštitu zakonitosti
protiv rješenja o upisu, registarski sud dostavlja drugostupanjskom sudu,
zajedno s predmetom, dio zbirke isprava koji se odnosi na osporeni upis.
Nakon donošenja odluke o podnesenoj žalbi, odnosno podnesenom zahtjevu
za zaštitu zakonitosti, išprave koje su bile izdvojene ponovno se ulažu
u zbirku isprava.

Članak 44.

Svaka prijava i prilog uz prijavu iz članka 18. i 19. ovoga Pravilnika
tiska se pojedinačno i može se nabavljati u maloprodaji.

8. Unos šifarskih oznaka

Članak 45.

U sudski registar ustanova unose se posebne oznake za vrstu nositelja
vlasništva (osnivačkih prava) i za temeljna obilježja ustanova (javna ili
privatna) i to šiframa:

U-RH - ustanova u vlasništvu Republike Hrvatske.

U-J-RH - javna ustanova u vlasništvu Republike Hrvatske.

U-JLS - ustanova u vlasništvu jedinice lokalne samouprave,

U-J-JLS - javna ustanova u vlasništvu jedinice lokalne samouprave,

U-PORH - ustanova u vlasništvu pravne osobe u vlasništvu Republike Hrvatske,

U-J-PORF - javna ustanova u vlasništvu pravne osobe u vlasništvu Republike
Hrvatske,

U-P - ustanova u privatnom vlasništvu domaće osobe,

U-SP - ustanova u privatnom vlasništvu ili suvlasništvu strane osobe,

U-J-P - javna ustanova u privatnom vlasništvu domaće osobe,

U-J-SP - javna ustanova u privatnom vlasništvu ili suvlasništvu strane
osobe,

U-MD - ustanova u suvlasništvu Republike Hrvatske, jedinice lokalne
samouprave ili pravne osobe u vlasništvu Republike Hrvatske,

U-J-MD - javna ustanova u suvlasništvu Republike Hrvatske.

U-M - ustanova u suvlasništvu, s jedne strane, Republike Hrvatske, jedinice
lokalne samouprave ili pravne osobe u vlasništvu Republike Hrvatske i/ili
jedinice lokalne samouprave i, s druge strane, u privatnom vlasništvu domaće
ili strane osobe,

ZU - zajednica ustanova.

U sudski registar ustanove unosit će se i podaci o vrsti (pretežne)
djelatnosti subjekta upisa i to u slijedećim šiframa koje će se upisivati
uz šifarsku oznaku iz stavka 1. ovoga članka:

- IN - informiranje,

- KU - kulture,

- OD - odgoj,

- OB - obrazovanje,

- SD - skrb o djeci,

- SI - skrb o invalidima,

- SS - socijalna skrb,

- ŠP - šport,

- THK - tehnička kultura

- TK - tjelesna kultura,

- ZD - zdravstvo,

-ZN - znanost,

- RDD - razne druge djelatnosti.

9. Kompjutorska obrada podataka

Članak 46.

Kada se podaci o subjektu upisa koji su važni za pravni promet u sudskom
registru kompjutorski obrađuju, osigurava se dnevno, tjedno i mjesečno
ažurno unošenje, korištenje i čuvanje tih podataka.

Članak 47

Zbirke isprava mogu se snimati i čuvati na mikrofilmovima. Podaci koji
se unose u pomoćne knjige, kada se kompjutorski obraduju, unose se na način
i po sadržaju kao što se unose u pomoćne knjige. Izvadak iz sudskog registra
ustanova i potvrdi o podacima iz pasivnog dijela registarskog uloška mogu
se izdavati ispisom,a ovlaštena osoba dužna ih je ovjeroviti potpisom i
službenim pečatom.

Članak 48.

Kada sud kompjutorski obraduje podatke, prijava za upis se podnosi na
obrascima koji su istovjetni s obrascima iz članka 24. stavka 1. točke
2. i 4. ovoga Pravilnika, s time da nose oznake "1. izvornik rješenja"
i "2. kopija prijave za stranku". Uz prijavu iz stavka 1. ovoga
članka podnose se prilozi uz prijavu broj 2. i 5. navedeni u članku 25.
stavak 1. ovog Pavilnika, s tim da nose oznake "1. registarski listić
i "2. kopija priloga uz prijavu za stranku". U prijavu i priloge
iz stavka 1. i 2. ovoga članka unose se podaci po sadržaju i načinu kako
je navedeno u odredbama članka 24. stavka 2., članka 25. stavka 2. i članka
26. ovoga Pravilnika. Prijavu potpisuje privremeni ravnatelj, odnosno osnivač
subjekta upisa.

Članak 49.

Pri kompjutorskoj obradi podataka, podaci se unose presnimavanjem podataka
sa prijave s oznakom "1. izvornik rješenja". Snimljeni podaci
ostaju trajno u kompjutoru, a kopija rješenja s druge strane obrasca prijave
i kopije priloga uz prijavu dostavljaju se podnositelju prijave, a ako
je to propisano i drugim zainteresiranim osobama. Obrasci prijave i priloga
uz prijavu ulažu se, nakon presnimavanja, u zbirku isprava.

Članak 50.

Sadržaj upisa se unosi na diskove (osnovni rezervni) time da se u cijelosti
osiguravaju i ostali podaci iz odredaba ovoga Pravilnika prema programu
sačinjenom jedinstveno za sve sudske registre ustanova u Republici Hrvatskoj.

Članak 51.

Podaci koji se unose korištenjem štambilja iz članka 28. ovoga Pravilnika
pri kompjutorskoj obradi unose kompjutorskim upisom.

Članak 52.

Sud koji kompjutorski obraduje podatko značajne za pravni promet, rješenje
o upisu u sudski registar ustanova tiskat će kompjutorski.

10. Prijelazna i završna odredba

Članak 53.

Ovaj Pravilnik stupa na snagu osmog dana od dana objave u "Narodnim
novinama".

Klasa:.740-13/93-01/05

Urbroj : 514-02-02/5-94-4

Zagreb, 17. ožujka 1994.

Ministar pravosuđa

**Ivica Crnić, v. r.**

---

![](dodatni/361955.gif)

![](dodatni/361956.gif)

![](dodatni/361957.gif)

![](dodatni/361958.gif)

![](dodatni/361959.gif)

![](dodatni/361960.gif)

![](dodatni/361961.gif)

![](dodatni/361962.gif)

![](dodatni/361963.gif)

![](dodatni/361964.gif)

![](dodatni/361965.gif)

![](dodatni/361966.gif)

Pravilnik, NN 30/1994-565
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)